
UZNESENIE VLÁDY SLOVENSKEJ REPUBLIKY

č. 485
zo 17. októbra 2018
k Správe o bezpečnosti Slovenskej republiky za rok 2017 
	Číslo materiálu:
	35506/2018

	Predkladateľ:
	predseda vlády a predseda Bezpečnostnej rady SR


Vláda

A. berie na vedomie

A.1. Správu o bezpečnosti Slovenskej republiky za rok 2017;

B. ukladá

členom vlády
predsedom ostatných ústredných orgánov štátnej správy
vedúcemu Úradu vlády SR
predsedníčke Úradu na ochranu osobných údajov SR
prednostom okresných úradov 

B.1. v rámci svojej pôsobnosti realizovať opatrenia na zachovanie bezpečnosti Slovenskej republiky uvedené v Správe o bezpečnosti Slovenskej republiky za rok 2017,

ministerke vnútra
ministrovi zahraničných vecí a európskych záležitostí
ministrovi obrany
ministrovi hospodárstva 

B.2. vypracovať a predložiť na rokovanie vlády návrh Koncepcie bezpečnostného systému Slovenskej republiky

do 31. decembra 2019

podpredsedovi vlády a ministrovi financií
podpredsedníčke vlády a ministerke pôdohospodárstva a rozvoja vidieka
podpredsedovi vlády a ministrovi životného prostredia

podpredsedovi vlády pre investície a informatizáciu
ministrovi dopravy a výstavby 
ministrovi spravodlivosti
ministrovi práce, sociálnych vecí a rodiny
ministerke školstva, vedy, výskumu a športu
ministerke kultúry
ministerke zdravotníctva
predsedom ostatných ústredných orgánov štátnej správy

B.3. podieľať sa na vypracovaní návrhu Koncepcie bezpečnostného systému Slovenskej republiky

do 31. decembra 2019

ministerke vnútra 

B.4. realizovať projekt špecializovaného vzdelávania v oblasti Integrovaného záchranného systému pri príjme tiesňových volaní na linku tiesňového volania 112 
do 31. decembra 2019

ministrovi hospodárstva 

B.5. zriadiť pod vedením Ministerstva hospodárstva SR pracovnú skupinu zloženú zo zástupcov Ministerstva hospodárstva SR, Ministerstva vnútra SR, zástupcov okresných úradov v sídle kraja, spoločnosti VUJE a. s. Trnava, ktorá je systémovým integrátorom, a zástupcov Združenia miest a obcí Slovenska. Jej úlohou bude riešiť zapojenie malých obcí alebo aj miest do jednotného informačného systému hospodárskej mobilizácie s ochrannou známkou EPSIS®JISHM, ktoré sa doteraz do neho neregistrovali. Pracovná skupina sa zameria aj na príčiny a ďalšie otázky týkajúce sa slabej aktivity registrovaných používateľov z obcí a miest v rámci práce s týmto informačným systémom

do 31. decembra 2018

C. odporúča

riaditeľovi Slovenskej informačnej služby

C.1. v rámci svojej pôsobnosti realizovať opatrenia na zachovanie bezpečnosti Slovenskej republiky uvedené v Správe o bezpečnosti Slovenskej republiky za rok 2017.
Vykonajú:
členovia vlády
predsedovia ostatných ústredných orgánov štátnej správy

vedúci Úradu vlády SR
predsedníčka Úradu na ochranu osobných údajov SR

prednostovia okresných úradov

Na vedomie:
Národná rada SR
Generálna prokuratúra SR
Slovenská informačná služba 

Združenie miest a obcí Slovenska

VUJE a. s. Trnava 

